टोटनहमलाई चेल्सीको धक्का
चेल्सीले इंग्लिस प्रिमियर लिगमा बिहीबार टोटनहमलाई १–० ले हराउँदै अंक तालिकाको छैटौं स्थानमा पुगेको छ । व्यवस्थापकमा थोमस टुचेल आएयता यो पहिलो ठूलो जित हो ।
लन्डन — चेल्सीले इंग्लिस प्रिमियर लिगमा बिहीबार टोटनहमलाई १–० ले हराउँदै अंक तालिकाको छैटौं स्थानमा पुगेको छ । व्यवस्थापकमा थोमस टुचेल आएयता यो पहिलो ठूलो जित हो ।पहिलो हाफको मध्यतिर जोरजिन्होले पेनाल्टीबाट गरेको गोल खेलको नतिजाका लागि पर्याप्त रह्यो । जोसे मोउरिन्होको टोटनहममाथि उनको पूर्वक्लब चेल्सीको यो अर्को धक्का रह्यो ।टोटनहमको यो लिगमा लगातार तेस्रो हार हो । टुचेल आएयता चेल्सीले भने तीन खेलबाट सात अंक बटुलेको छ । यो सबै उनले क्लब सम्हालेको आठ दिनमा सम्भव भएको हो ।डिसेम्बरमा आर्सनललाई हराएर अंकतालिकाको शीर्ष स्थानमा पुगेको टोटनहमले पछिल्ला १० खेलमध्ये दुईमा मात्र जित निकाल्न सकेको छ । यसले उसको शीर्ष चारमा प्रवेशको सम्भावनासमेत कमजोर बनेको छ । 